Can Non-actions Be Categorized As Sunnah Like Murdar, Pork Meat?
جزاك الله خيرا محترم کیا کسی چیز کی حرمت کو سنت قرار دینا تکنیکی طور پر درست ہے یعنی کچھ کرنا یہ تو عمل ہے لیکن کچھ نہ کرنا یہ کیسے عمل ہے
میرے بھائ آپ لکھتے ہیں: شراب ، سود اور جوے کی حرمت پھر کیوں سنت نہیں ؟ یہ عمل بھی ہیں اور ان کی حرمت قرآن سے پہلے بھی تھی میرے نزدیک یہاں غلطی چیزوں کو الگ الگ نہ کرنے کی وجہ سے ہورہی ہے۔ اصل بات یہ ہے کہ جن حرمتوں کا بیان آپ نے کیا ہے وہ فطری حرمات ہیں۔ اصول یہی ہے کہ جس چیز کی ابتدا جہاں سے ہوگی اس کو اس ہی کیٹیگری میں رکھا جائے گا۔ آپ نے صرف تین چیزوں کا ذکر کیا لیکن فطری محرمات تو اور بھی بہت سے ہیں جیسے جھوٹ نہ بولنا، چوری نہ کرنا، کسی کو ناحق قتل نہ کرنا، بول و براز وغیرہ ۔لیکن یہ تمام چیزیں بھی سنت میں نہیں آتیں۔ ان چیزوں کے بارے میں اگر کسی ایسے شخص سے آپ پوچھیں جو اللہ پر ایمان نہیں رکھتا تو وہ بھی ان کو برا کہے گا کیوں کہ یہ تمام چیزیں انسان کی فطرت میں شامل ہیں۔ ہمیں یہ دیکھنا ہوگا کہ جس چیز کی ممانعت ہے اس کا آغاز کہاں سے ہوا ہے فطرت سے یا پیغمبروں کی روایت سے یا قرآن کا حکم ہے یہ میرا فہم ہے آپ کو اس سے اختلاف کا حق ہے اور یقینا اس میں غلطی کی گنجائش ہے۔ ایک گزارش ہے کہ آپ نے عرفان شہزاد صاحب کے جواب میں لکھا: جزاك الله خيرا محترم کیا کسی چیز کی حرمت کو سنت قرار دینا تکنیکی طور پر درست ہے یعنی کچھ کرنا یہ تو عمل ہے لیکن کچھ نہ کرنا یہ کیسے عمل ہے اس کی کوئ مثال پیش کریں تاکہ آپ کی بات کو سمجھنے میں آسانی ہو شکریہ۔